b'\n_START_ARTICLE_\nHedeslette\n_START_PARAGRAPH_\nDe vestjyske hedesletter blev dannet af smeltevandsfloder fra det isd\xc3\xa6kke, der under Weichsel-istiden omfattede hele det \xc3\xb8stlige Danmark frem til Hovedstilstandslinjen for henved 18.000 \xc3\xa5r siden. _NEWLINE_Smeltevandsfloderne havde deres udspring i gletcherporte langs isranden og str\xc3\xb8mmede vestover mod Nords\xc3\xb8en gennem de lavestliggende dele af istidslandskabet fra n\xc3\xa6stsidste istid (Saale-istiden), det vil sige arealerne mellem bakke\xc3\xb8erne, det h\xc3\xb8jeste dele af det \xc3\xa6ldre istidslandskab. _NEWLINE_Til de st\xc3\xb8rste hedesletter h\xc3\xb8rer Kronhede Hedeslette, Karup Hedeslette, Grindsted Hedeslette og Tinglev Hedeslette, desuden Tirstrup Hedeslette og L\xc3\xb8sning Hedeslette i tilknytning til til den \xc3\xb8stjyske israndslinje. _NEWLINE_Hedesletterne har skabt de naturgivne betingelser for heden som landskabstype med dens s\xc3\xa6regne bevoksning og dyreliv.'